2021. gada 29. aprīlī Noteikumi Nr. 275

Rīgā (prot. Nr. 37 7. §)

**Grozījumi Ministru kabineta 2021. gada 8. aprīļa noteikumos Nr. 229 "Noteikumi par nomas apgrozījuma krituma kompensāciju Covid-19 krīzes skartajiem komersantiem"**

Izdoti saskaņā ar

Covid-19 infekcijas izplatības

seku pārvarēšanas likuma

2. pantu un 15. panta trešo daļu

1. Izdarīt Ministru kabineta 2021. gada 8. aprīļa noteikumos Nr. 229 "Noteikumi par nomas apgrozījuma krituma kompensāciju Covid-19 krīzes skartajiem komersantiem" (Latvijas Vēstnesis, 2021, 70. nr.) šādus grozījumus:

* 1. izteikt noteikumu nosaukumu šādā redakcijā:

"**Noteikumi par atbalstu Covid-19 krīzes skartajiem tirdzniecības centriem**";

* 1. aizstāt 2. punktā vārdus "komunālos maksājumus, tai skaitā par elektrību, ūdeni un siltumu, nekustamā īpašuma nomu, saistību maksājumus, tai skaitā kredītmaksājumus, un ārpakalpojumu izmaksas, kā arī citas saimnieciskās darbības izmaksas" ar vārdiem "ar ēkas lietošanu saistītos maksājumus, tai skaitā par elektrību, ūdeni un siltumu, nekustamā īpašuma nomu, saistību maksājumus, tai skaitā kredītmaksājumus, un ārpakalpojumu izmaksas";
	2. izteikt 3. punktu šādā redakcijā:

"3. Šo noteikumu izpratnē par tirdzniecības centru uzskata ēku, kura vienlaikus atbilst visām šādām pazīmēm:

3.1. iekārtota pastāvīgai un sistemātiskai tirdzniecībai;

3.2. kopējā tirdzniecībai atvēlētā platība ir lielāka par 7000 m2;

3.3. tās atsevišķās tirdzniecības vietās darbojas vismaz pieci tirdzniecības dalībnieki vai pakalpojumu sniedzēji;

3.4. pārtikas preču veikali neaizņem vairāk kā 30 % no kopējās tirdzniecībai atvēlētās platības.";

1.4. izteikt 5.2. apakšpunktu šādā redakcijā:

"5.2. kuram Covid-19 krīzes ietekmē konkrētā tirdzniecības centra kopējais nomas apgrozījuma kritums ir vismaz 30 %, ņemot vērā izrakstītos rēķinus un kredītrēķinus par šādiem laikposmiem:

5.2.1. salīdzinot par 2020. gada decembri un 2021. gada janvāri, februāri un martu izrakstīto rēķinu kopsummu ar rēķinu kopsummu, kas izrakstīti par 2019. un 2020. gada vai 2018. un 2019. gada attiecīgajiem mēnešiem;

5.2.2. salīdzinot par 2021. gada janvāri un februāri izrakstīto rēķinu kopsummu ar rēķinu kopsummu, kas izrakstīti par 2020. gada novembri un decembri;

5.2.3. salīdzinot par 2021. gada janvāri, februāri, martu un aprīli izrakstīto rēķinu kopsummu ar rēķinu kopsummu, kas izrakstīti par 2020. gada septembri, oktobri, novembri un decembri.";

1.5. izteikt 9. punktu šādā redakcijā:

"9. Komercdarbības atbalsta apmērs ir 15 *euro* par katru tirdzniecības centra ēkas kadastrālās uzmērīšanas lietā norādītās kopējās platības kvadrātmetru, izņemot stāvlaukumus, bet kopējais atbalsta apmērs nepārsniedz šo noteikumu 5.2. apakšpunktā minēto apgrozījuma krituma apmēru. Atbalstu Latvijas Investīciju un attīstības aģentūra piešķir, ievērojot, ka Eiropas Komisijas 2020. gada 19. marta paziņojuma "Pagaidu regulējums valsts atbalsta pasākumiem, ar ko atbalsta ekonomiku pašreizējā Covid-19 uzliesmojuma situācijā" (C(2020)1863) ietvaros piešķiramā ierobežota apjoma atbalsta apmērs vienam uzņēmumam un ar to saistīto personu grupai nepārsniedz 1 800 000 *euro* (pirms 2021. gada 30. septembra atbalsta saņēmēja un ar to saistīto personu grupas atmaksātais ierobežota apjoma atbalsts netiek ņemts vērā šajā punktā noteiktajā ierobežota apjoma atbalsta apmērā). Ja komersants ir saistīto personu grupā, komercdarbības atbalstu piešķir, ievērojot komersantu iesniegumu iesniegšanas secību, lai nodrošinātu, ka saistīto personu grupā netiek pārsniegts šo noteikumu ietvaros pieļaujamais maksimālais atbalsts. Komercdarbības atbalstam komersants var pieteikties vienu reizi.";

1.6. aizstāt 10. punktā skaitli "15" ar skaitli "31";

1.7. izteikt 11.2. apakšpunktu šādā redakcijā:

"11.2. tirdzniecības centra platība kvadrātmetros un ēkas kadastra apzīmējums, kā arī pievienota ēkas kadastrālās uzmērīšanas lieta;";

1.8. izteikt 11.4. apakšpunktu šādā redakcijā:

"11.4. nomas rēķinu kopējā summa par attiecīgajiem šo noteikumu 5.2. apakšpunktā minētajiem mēnešiem, pievienojot informāciju par nomniekiem, nomas rēķinu datumiem, to numuriem un summām, un apliecinājums par komersanta atbilstību šo noteikumu 5.2. apakšpunktā minētajam kritērijam;";

1.9. aizstāt 11.8. apakšpunktā vārdu "normatīvie" ar vārdu "tiesību";

1.10. papildināt noteikumus ar 11.10. apakšpunktu šādā redakcijā:

"11.10. apliecinājums, ka komersants nav atkārtoti pārkāpis Ministru kabineta 2020. gada 9. jūnija noteikumu Nr. 360 "Epidemioloģiskās drošības pasākumi Covid-19 infekcijas izplatības ierobežošanai" 24.7 6. apakšpunktā paredzētās prasības.";

1.11. aizstāt 13. punktā vārdu "jūnijam" ar vārdu "septembrim";

1.12. izteikt 16. punktu šādā redakcijā:

"16. Ja piešķirtais komercdarbības atbalsts pārsniedz šo noteikumu 5.2. apakšpunktā minētā nomas apgrozījuma krituma segšanai nepieciešamo apmēru, komersants nekavējoties informē Latvijas Investīciju un attīstības aģentūru par apstākļiem, kas ir par pamatu piešķirtā komercdarbības atbalsta pilnīgai vai daļējai atmaksai, un labprātīgi atmaksā Latvijas Investīciju un attīstības aģentūrai komercdarbības atbalsta daļu, kas nav izlietota šo noteikumu 5.2. apakšpunktā minētā nomas apgrozījuma krituma segšanai. Šajā gadījumā Latvijas Investīciju un attīstības aģentūra šo noteikumu 17. punktā minēto lēmumu par komercdarbības atbalsta atgūšanu nepieņem.";

1.13. papildināt noteikumus ar 16.1, 16.2 un 16.3 punktu šādā redakcijā:

"16.1 Komersants līdz 2022. gada 31. janvārim iesniedz Latvijas Investīciju un attīstības aģentūrai informāciju un maksājumus apliecinošus dokumentus (piemēram, konta izdrukas, maksājuma uzdevumus), kas apliecina, ka saņemtais komercdarbības atbalsts izmantots atbilstoši šo noteikumu 2. punktā minētajam mērķim.

16.2 Lai pārliecinātos par komersanta un tā saņemtā komercdarbības atbalsta izlietošanas atbilstību šo noteikumu prasībām, Latvijas Investīciju un attīstības aģentūra izlases veidā pārbauda 15 % no kopējā komersantu skaita, kas saņēmuši komercdarbības atbalstu atbilstoši šo noteikumu 2. punktam.

16.3 Latvijas Investīciju un attīstības aģentūrai ir tiesības pieprasīt no komersanta nepieciešamo informāciju šo noteikumu 16.2 punktā minētās pārbaudes veikšanai.";

1.14. izteikt 17. punktu šādā redakcijā:

"17. Ja komersants līdz 2021. gada 31. decembrim nav labprātīgi atmaksājis piešķirto neapgūto komercdarbības atbalstu atbilstoši šo noteikumu 16. punktam, līdz 2022. gada 31. janvārim nav iesniedzis šo noteikumu 16.1 punktā minēto vai Latvijas Investīciju un attīstības aģentūras atbilstoši šo noteikumu 16.3 punktam pieprasīto informāciju vai ir apzināti sniedzis nepatiesu informāciju par atbilstību šo noteikumu 11.2. un 11.4. apakšpunkta prasībām, Latvijas Investīciju un attīstības aģentūra pieņem lēmumu par komercdarbības atbalsta atgūšanu. Šajā gadījumā komersantam ir pienākums atmaksāt saņemto komercdarbības atbalstu pilnā apmērā.";

1.15. papildināt noteikumus ar 18.6. apakšpunktu šādā redakcijā:

"18.6. ja komersants ir atkārtoti pārkāpis Ministru kabineta 2020. gada 9. jūnija noteikumu Nr. 360 "Epidemioloģiskās drošības pasākumi Covid-19 infekcijas izplatības ierobežošanai" 24.7 6. apakšpunktā paredzētās prasības.";

1.16. svītrot 20. punktu.

2. Noteikumi stājas spēkā nākamajā dienā pēc tam, kad oficiālajā izdevumā "Latvijas Vēstnesis" publicēts paziņojums par to, ka Eiropas Komisija pieņēmusi lēmumu par šajos noteikumos paredzētā komercdarbības atbalsta saderību ar Eiropas Savienības iekšējo tirgu.

3. Ekonomikas ministrija pēc tam, kad Eiropas Komisija pieņēmusi lēmumu par komercdarbības atbalsta saderību ar Eiropas Savienības iekšējo tirgu, nosūta attiecīgu paziņojumu publicēšanai oficiālajā izdevumā "Latvijas Vēstnesis".

Ministru prezidents A. K. Kariņš

Ekonomikas ministrs J. Vitenbergs